REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/105-19

23. april 2019. godine

B e o g r a d

Z A P I S N I K

106. SEDNICE ODBORA ZA USTAVNA PITANjA

I ZAKONODAVSTVO, ODRŽANE 23. APRILA 2019. GODINE

 Sednica je počela u 10,40 časova.

 Sednicom je predsedavao Đorđe Komlenski, predsednik Odbora.

 Sednici su prisustvovali članovi Odbora: Vesna Marković, Gordana Čomić, Aleksandra Majkić, Jelena Žarić Kovačević, Neđo Jovanović, Krsto Janjušević, Balint Pastor, Bojan Torbica, Aleksandar Marković i Milena Ćorilić, zamenici članova.

 Sednici nisu prisustvovali članovi Odbora: Vesna Nikolić Vukajlović, Petar Petrović, Dejan Šulkić, Bajro Gegić, Saša Radulović i Vjerica Radeta.

 Na predlog predsednika, Odbor je jednoglasno (11 glasova za) utvrdio sledeći

D n e v n i r e d:

 1. Razmatranje amandmana na Predlog zakona o konverziji stambenih kredita indeksiranih u švajcarskim francima, koji je podneo Odbor za finansije, republički budžet i kontrolu trošenja javnih sredstava

 **Prva tačka dnevnog reda**: Razmatranje amandmana na Predlog zakona o konverziji stambenih kredita indeksiranih u švajcarskim francima, koji je podneo Odbor za finansije, republički budžet i kontrolu trošenja javnih sredstava

 Odbor je u skladu sa članom 164. Poslovnika Narodne skupštine, razmotrio amandman na član 11. koji je podneo Odbor za finansije, republički budžet i kontrolu trošenja javnih sredstava, na Predlog zakona o konverziji stambenih kredita indeksiranih u švajcarskim francima i smatra da je u skladu sa Ustavom i pravnim sistemom Republike Srbije.

Odbor je odluku doneo većinom glasova (10 glasova za, 1 uzdržan).

 Za izvestioca Odbora na sednici Narodne skupštine određen je predsednik Odbora.

 Sednica je završena u 10,45 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović Đorđe Komlenski